Ir-Regolament tal-Kunsill (KE) Nru 976/2002
ta’ l-4 ta’ Ġunju 2002
li jimponi dazju definittiv kontra d-dumping fuq importazzjonijiet ta’ ċerti mekkaniżmi ta’ ring binder (RBM) li joriġinaw fl-Indonesja u li jtemm il-proċediment kontra d-dumping rigward importazzjonijiet ta’ ċerti RBM li joriġinaw fl-Indja
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi il-Komunità Ewropea,
Wara li kkonsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li jifqgħu s-suq minn pajjiżi li mhux membri tal-Komunità Ewropea [1], u b’mod partikolari l-Artikolu 9 tiegħu,
Wara li kkonsidra l-proposta sottomessa mill-Kummissjoni wara konsultazzjoni mal-Kumitat Konsultattiv,
Billi:
A. PROĊEDURA
1. Proċediment ta’ qabel li jirrigwardja importazzjonijiet ta’ mekkaniżmi ta’ ring binder li joriġinaw fir-Repubblika Popolari taċ-Ċina u l-Malasja
(1) Fl-1 ta’ Jannar 1997, permezz tar-Regolament (KE) Nru 119/97 [2], il-Kunsill impona dazji definittivi kontra d-dumping fuq importazzjonijiet ta’ mekkaniżmi ta’ ring binder (RBM) li joriġinaw fir-Repubblika Popolari taċ-Ċina (ir-PRC) u l-Malasja.
(2) F’Settembru 2000, wara l-ftuħ ta’ reviżjoni skond l-Artikolu 12 tar-Regolament tal-Kunsill (KE) Nru 384/96 (ir-Regolament bażiku), il-Kunsill, permezz ta’ Regolament (KE) Nru 2100/2000 [3], emenda d-dazji definittivi kontra d-dumping fuq importazzjonijiet ta’ RBM li joriġinaw fir-PRC.
(3) F’Jannar 2002, il-Kummissjoni fetħet reviżjoni skond l-Artikolu 11(2) tar-Regolament bażiku ta’ miżuri kontra d-dumping applikabbli għal importazzjonijiet ta’ RBM li joriġinaw fir-PRC [4]. Ma rċeviet l-ebda talba għal reviżjoni li tirrigwardja l-miżuri applikabbli għall-Malasja, li b’konsegwenza skadew f’Jannar 2002.
2. Proċediment presenti
(4) Fit-18 ta’ Mejju 2001, il-Kummissjoni ħabbret permezz ta’ avviż (Avviż ta’ Ftuħ) ippubblikat fil-Ġurnal Uffiċjali tal-Komunitajiet Ewropej [5] il-ftuħ ta’ proċediment kontra d-dumping rigward importazzjonijiet lill-Komunità ta’ ċerti RBM li joriġinaw fl-Indja u l-Indonesja.
(5) Il-proċediment infetaħ bħala riżultat ta’ lment depożitat fit-3 ta’ April 2001 milll-produtturi tal-Komunità li ġejjin: Koloman Handler AG (Koloman), Awstrija, u Krause Ringbuchtechnik GmbH & Co. KG (Krause), il-Ġermanja (dawk li qed jagħmlu l-ilment) jirrappreżentaw proporzjon maġġuri, f’dan il-każ xi 90 %, tal-produzzjoni tal-Komunità ta’ RBM. L-ilment kellu xhieda ta’ fqigħ tas-suq tal-prodott imsemmi u ta’ ħsara materjali li tirrisulta minnhom, li tqiesu suffiċjenti biex jiġi ġustifikat il-ftuħ ta’ proċediment.
(6) Il-ftuħ ta’ proċediment parallel kontra s-sussidju rigward importazzjonijiet ta’ l-istess prodott li joriġina fl-istess pajjiżi tħabbar minn avviż ippubblikat fil-Ġurnal Uffiċjali tal-Komunitajiet Ewropej [6] fl-istess data.
(7) Il-Kummissjoni uffiċjalment avżat lill-produtturi esportaturi, esportaturi u importaturi li huma magħrufa li huma konċernati, ir-rappreżentanti tal-pajjiżi esportaturi konċernati, dawk li jagħmlu l-ilment u l-produtturi u l-utenti l-oħra kollha magħrufa tal-Komunità, dwar il-ftuħ tal-proċediment. Il-partijiet interessati ngħataw l-opportunita li jagħrfu l-ħsibijiet tagħhom bil-miktub u li jitolbu smigħ fil-limitu taż-żmien dikjarat fl-Avviż tal-Ftuħ.
(8) Produttur esporatut f’kull wieħed mill-pajjiżi konċernati għarraf il-ħsibijiet tiegħu bil-miktub. Il-partijiet kollha li talbu dan fil-limitu taż-żmien imsemmi fuq u li indikaw li kien hemm raġunijiet partikolari għaliex għandhom jinstemgħu ngħataw smigħ.
(9) Il-Kummissjoni bagħtet kwestjonarji lill-partijiet kollha magħrufa li huma interessati u lil kumpanniji oħra kollha li għarfu lilhom infushom fit-temmiet ta’ iżmna dikjarati fl-Avviż tal-Ftuħ. Irċeviet risposti minn wieħed miż-żewġ produtturi tal-Komunità li qed jilmentaw, produttur li jesporta ghall-Indja, kif ukoll mill-esportatur relatat tiegħu barra l-Komunità, u minn utent wieħed u żewġ importaturi mhux relatati fil-Komunità. Il-Kummissjoni fittxet u verifikat it-tagħrif kollu li qieset meħtieġ għall-għan ta’ stabbilizzazzjoni, ghad-determinazzjoni ta’ dumping, kawzalità u interess tal-Komunità. Visiti ta’ verifikazzjoni twettqu fuq il-fondijiet ta’ dawn il-kumpanniji li ġejjin:
(a) Produtturi tal-Komunità
- Koloman Handler AG, Austria
(b) Produtturi esporaturi fl-Indja
- ToCheungLee Stationery Mfg Co. Pvt. Ltd, Tiruvallore
(ċ) Esportaturi relatati barra l-Komunità f’Hong Kong
- ToCheungLee (BVI) Limited/World Wide Stationery Mfg Co. Ltd (li hija l-Kumpannija possedenti)
(d) Importaturi mhux relatati
- Bensons International Systems Ltd, United Kingdom
- Bensons International Systems BV, The Netherlands
(e) Utent
- Esselte, United Kingdom.
(10) L-investigazzjoni ta’ dumping u ħsara kopriet il-perjodu mill-1 ta’ April sal-31 ta’ Marzu 2001 (perjodu ta’ investigazzjoni jew IP). Għall-għanijiet ta’ xejriet ta’ analiżi rilevanti għall-istima ta’ ħsara, il-Kummissjoni eżaminat l-informazzjoni li għandha relatata mal-perjodu 1 ta’ Jannar 1998 sa l-aħħar tal-IP (perjodu kkonsidrat).
3. Miżuri proviżorji
(11) Meta jitqies il-bżonn li wieħed jeżamina aktar ċerti aspetti ta’ ħsara, kawzalità u interess tal-Komunità, partikolarment bil-ħsieb ta’ l-istrutturazzjoni kontinwa mill-ġdid ta’ dawk li jagħmlu l-ilment, l-ebda miżuri proviżorji kontra d-dumping ma ġew imposti fuq RBMs li joriġinaw fl-Indja u l-Indonesja.
4. Proċedura susegwenti
(12) Il-partijiet kollha ġew mgħarrfa bid-deċiżjoni biex ma jiġux imposti miżuri proviżorji. Il-Kummissjoni kompliet tfittex u tivverifika t-tagħrif kollu li qieset meħtieġ għal sejbiet definittivi. In partikolari, aktar investigazzjonijiet fuq il-post twettqu fil-fondijiet ta’ utent ta’ RBM fil-Komunità u ta’ żewġ importaturi mhux relatati fil-Komunità.
(13) Il-partijiet kollha ġew mgħarrfa bil-fatti u konsiderazzjonijiet essenzali li fuq il-bażi tagħhom kien hemm il-ħsieb li tiġi rakkomandata l-imposizzjoni ta’ dazji definittivi kontra l-anti-dumping. Ingħataw ukoll perjodu li fih ikunu jistgħu jagħmlu rappreżentazzjonijiet wara dan l-iżvelar. Il-kummenti bil-fomm u bil-miktub sottomessi mill-partijiet ġew meqjusa u, fejn xieraq, is-sejbiet ġew modifikati kif xieraq.
B. IL-PRODOTT MEQJUS U L-PRODOTT BĦALU
1. Prodott meqjus
(14) Il-prodott meqjus huwa ċerti mekkaniżmi ta’ ring binder (il-prodott meqjus). Dawn huma korrentement klassifikabbli fil-kodiċi tan-NM ex83051000. Mekkaniżmi lever-arch, li jidħlu fl-istess kodiċi tan-NM, mhumiex inklużi fl-iskop ta’ din l-investigazzjoni.
(15) RBMs jikkonsistu minn żewġ folji jew wajerijiet rettangolari ta’ l-azzar b’mill-inqas erba’ nofs ċrieki magħmula minn wajer ta’ l-azzar imwaħħla magħhom u li jinżammu flimkien permezz ta’ kopertura ta’ l-azzar. Dawn jistgħu jinfetħu jew billi jinġibdu n-nofs ċrieki jew b’mekkanizmu żgħir taċ-ċaqliq magħmul mill-azzar imwaħħal mal-RBM. Iċ-ċrieki jista’ jkollhom forom differenti, li l-aktar poplari fosthom huma tondi, rettangolari jew forma ta’ D.
(16) RBMs jintużaw biex jiġi fajljati tiIP differenti ta’ dokumenti jew karti. Dawn huma uzati inter alia minn produtturi ta’ ring binders, software u manwali tekniċi, albums għar-ritratti u għall-bolli, katalgi u pamflets.
(17) Mijiet ta’ mudelli differenti ta’ RBMs inbigħu matul il-IP fil-Komunità. Il-mudelli varjaw skond id-daqs, il-forma u n-numru ta’ ċrieki, id-daqs tal-base plate u s-sistema biex jinfetħu ċ-ċrieki (jinfetħu bil-ġbid jew permezz ta’ trigger). Fl-assenza ta’ linja ċara li taqsam fl-iskala ta’ RBM u meta jitqies li kollha kemm huma għandhom l-istess karatteristiċi bażiċi fiżiċi u tekniċi, u li l-mudelli ta’ RBMs jistgħu, f’ċerti skali, jiddlu lil xulxin, il-Kummissjoni stabbiliet li l-RBMs kollha jikkostitwixxu prodott wieħed għall-għan tal-proċediment presenti.
2. Prodott simili
(18) Il-Kummissjoni sabet li RBMs prodotti u mibjugħa fis-suq domestiku fl-Indja u dawk esportati lejn il-Komunità mill-Indja kellhom l-istess karatteristiċi u użu bażiċi fiżiċi u tekniċi.
(19) Il-Kummissjoni sabet ukoll li ma kien hemm l-ebda differenza fil-karatteristiċi u l-użu bażiċi fiżiċi u tekniċi bejn RBMs importati fil-Komunità li joriġinaw fl-Indja u l-RBMs prodotti mill-industrija tal-Komunità u mibjugħa fis-suq tal-Komunità.
(20) Meta jitqies in-nuqqas ta’ koperazzjoni minn kull produttur mill-Indonesja, il-Kummissjoni serrħet fuq fatti disponibbli bi qbil ma’ l-Artikolu 18 tar-Regolament bażiku. F’dan ir-rigward u fl-assenza ta’ xi tagħrif ieħor disponibbli għall-pajjiż, il-Kummissjoni qieset li huwa xieraq li jsir użu mit-tagħrif sottomess fl-ilment, skond liema l-RBMs prodotti u mibjugħa fl-Indonesja jew esportati lill-Komunità u l-RBMs prodotti mill-produtturi tal-Komunità li jagħmlu l-ilment u mibjugħa fis-suq tal-Komunità huma l-istess.
(21) Ġie għalhekk konkluż li l-RBMs prodotti u mibjugħa mill-industrija tal-Komunità fis-suq tal-Komunità, il-RBM li joriġinaw fl-Indja u fl-Indonesja esportati lill-Komunità u l-RBM prodotti u mibjugħa fis-suq domestiku fl-Indja u fl-Indonesja kienu kollha prodotti simili fit-tifsira ta’ l-Artikolu 1(4) tar-Regolament bażiku.
(22) Matul il-IP il-prodott konċernat kien suġġett għal dazju tad-dwana konvenzjonali ta’ 2,7 % fl-2000 u 2,7 % fl-2001. Skond ir-reġim ta’ GSP il-prodott konċernat importat mill-Indja u l-Indonesja ibbenefika minn tnaqqis li jammonta għal 100 % tad-dazju tad-dwana konvenzjonali pagabbli fl-2000 u fl-2001. Bħala riżultat, id-dazju applikat kien 0 % fl-2000 u 0 % fl-2001.
Ċ. DUMPING
1. L-Indja
(23) Kumpannija waħda rrispondiet għall-kwestjonarju għal produtturi esportaturi. Kumpannija barra l-Komunità relatata ma’ dan il-produttur esportatur wieġbet ukoll għall-kwestjonarju. Fuq il-bażi ta’ data dwar l-importazzjoni rapportata mill-Eurostat, dan il-produttur esportatur kien responsabbli għal esportazzjonijiet kollha Indjani lill-Komunità.
(a) Valur normali
(24) Għall-għan li jiġi stabbilit valur normali, l-ewwel ġie stabbilit jekk il-bejgħ totali domestiku ta’ RBMs tal-produttur esportatur Indjan waħdieni li qed jikkopera kienu rappresentattivi meta paragunat mal-bejgħ totali ta’ esportazzjoni lill-Komunità. Bi qbil ma’ l-Artikolu 2(2) tar-Regolament bażiku, bejgħ domestiku ma ġiex meqjus bħala rappreżentattiv minħabba li l-volum tal-bejgħ domestiku totali tal-produttur esportatur kien inqas minn 5 % tal-volum ta’ bejgħ ta’ esportazzjoni totali lill-Komunità.
(25) Fl-assenza ta’ bejgħ domestiku rappreżentattiv, jew bejgħ minn xi produttur esporatur ieħor fis-suq domestiku, jew bejgħ ieħor fl-istess kategorija ġenerali ta’ prodotti mill-produttur esporatur, il-valur normali kellu jiġi konstrutt bi qbil ma’ l-Artikolu 2(3) tar-Regolament bażiku fuq il-bażi ta’ l-isIPża ta’ fabbrikazzjoni magħduda ma’ ammont raġonevoli għall bejgħ, spejjeż ġenerali u amministrattivi (SĠ u A) u għall qligħ.
(26) L-ispejjeż ta’ SĠ u A u l-qligħ tal-Kumpannija stess fuq bejgħ domestiku tal-prodott konċernat kienu miżjuda ma’ l-ispejjeż ta’ fabbrikazzjoni tal-mudelli esportati. Bi qbil ma’ l-Artikolu 2(5) tar-Regolament bażiku, spejjeż ta’ SĠ u A dikjarati mill-produttur esportatur ġew aġġustati biex jirrifettu d-verifiki finanzjarji riveduti tiegħu.
(27) Wara l-iżvelar tal-fatti u l-konsiderazzjonijiet essenzali li fuq il-bażi tagħhom kien maħsub li jiġu mposti miżuri definittivi, il-produttur esportatur Indjan li qed jikkopera qal li, fl-assenza ta’ bejgħ domestiku rappreżentattiv, il-SĠ u A u l-marġini ta’ profitt tiegħu fuq bejgħ domestiku ma setgħux jintużaw għall-kostruzzjoni tal-valur normali u li l-marġini ta’ profitt ma kienx raġonevoli meta paragunat mal-marġini ta’ profitt, użat għall-kalkolu tal-livell ta’ eliminazzjoni ta’ ħsara, użat f’investigazzjonijiet ta’ qabel u fil-fatt miksub fuq bejgħ ta’ esportazzjoni.
(28) Rigward SĠ u A, l-argument imressaq mill-produttur esportatur Indjan ma kienx appoġġjat minn xhieda li l-SĠ u A tal-Kumpannija stess kienu jkunu sinifikament differenti li kieku l-bejgħ domestiku kien aktar minn 5 % ta’ l-esportazzjonijiet. B’konsegwenza, din il-pretensjoni ġiet rifjutata.
(29) Rigward qligħ, is-sitwazzjoni ġiet riveduta fid-dawl ta’ data ġodda miksuba għas-suq domestiku Indjan. Ibbażat fuq dawn id-data godda, ġie stabbilit li marġini ta’ profitt raġonevoli, li ma jaqbiżx il-qligħ normalment miksub minn esportaturi jew produtturi oħrajn fuq bejgħ ta’ l-istess kategorija ġenerali ta’ prodotti fis-suq domesiku tal-pajjiż ta’ l-orġini, l-Indja, ma jaqbiżz il-5 %. Il-kalkolu ġie rivedut kif mistħoqq fuq din il-bażi.
(b) Prezz ta’ esportazzjoni
(30) Il-bejgħ ta’ esportazzjoni kollu lill-Komunità sar lil importaturi indipendenti fil-Komunità u l-prezz ta’ esportazzjoni ġie stabbilit skond l-Artikolu 2(8) tar-Regolament bażiku b’riferenza għall-prezzijiet li attwalment tħallsu jew li huma pagabbli.
(ċ) Paragun
(31) Għall-għan li jiġi żgurat paragun bil-fier bejn valur normali u prezz ta’ esportazzjoni, ingħata qies xieraq fil-forma ta’ aġġustamenti għad-differenzi li jaffettwaw il-paragun ta’ prezz bi qbil ma’ l-Artikolu 2(10) tar-Regolament bażiku.
(32) Bejgħ lill-Komunità sar permezz ta’ Kumpannija relatata f’Hong Kong. Din il-Kumpannija wettqet il-funzjonijiet ta’ negozjant u aġġustament sar lill-prezz ta’ esportazzjoni minn din il-Kumpannija f’Hong Kong billi tnaqqset kummissjoni mill-prezz ta’ esportazzjoni biex jitqiesu l-funzjonijiet imwettqa minnha.
(33) Rimunerazzjonijiet għal differenzi fi spejjeż ta’ trasport, assigurazzjoni, pakkjar u spejjes ta’ kreditu saru wkoll fejn applikabbli u ġustifikat.
(d) Marġini ta’ dumping
(34) Kif provvdut bl-Artikolu 2(11) tar-Regolament bażiku, il-valur normali medju mwieżen ta’ kull mudell tal-prodott konċernat esportat lill-Komunità ġie paragunat mal-prezz ta’ esportazzjoni medju mwieżen fil-livell ta’meta’ joħroġ mill-fabbrika għall-istess mudell u fl-istess livell ta’ kummerċ.
(35) Il-paragun wera li l-ebda dumping ma eżista għal esportazzjonijiet ta’ RBM magħmula mill-produttur esportatur li qed jikkopera matul il-IP. Il-marġini definittiv ta’ dumping tas-suq espress bħala persentaġġ tal-prezz C.I.F. tal-prezz tal-importazzjoni fil-fruntiera tal-Komunità id-dazju li mhux imħallas huwa kif ġej:
- ToCheungLee Stationery Mfg Co. Pvt. Ltd: 0,0 %.
(36) Minħabba li l-produttur esportatur li qed jikkopera ħa in konsiderazzjoni l-esportazzjonijiet Indjani kollha lill-Komunità tal-prodott konċernat, ġie deċiż li jiġi stabbilit il-marġini residwu ta’ dumping fil-livell tal-marġini tad-dumping misjub għal dan il-produttur esportatur li qed jikkopera, i.e. 0,0 %.
2. L-Indonesja
(37) L-uniku produttur esportatur magħruf fl-Indonesja u l-importatur relatat tiegħu ma wieġbux għall-kwestjonarju. Bi qbil ma’ l-Artikolu 18 tar-Regolament bażiku, din il-Kumpannija ġiet mgħarrfa kif mistħoqq li jekk ma tikkoperax sejbiet għaliha jiġu bażati fuq il-fatti disponibbli. Minkejja dan, il-Kumpannija xorta ma koperatx ma’ l-investigazzjoni. Bi qbil ma’ l-Artikolu 16(1) tar-Regolament bażiku l-ebda vista ta’ verifika ma twettqet fil-fondijiet ta’ dan il-produttur esportatur.
(a) Valur normali u prezz ta’ esportazzjoni
(38) Permezz ta’ fatti disponibbli u fl-assenza ta’ xi tagħrif ieħor ta’ min joqgħod fuqu disponibbli għall-pajjiż, ġie kunsidrat xieraq li tiġi bażata l-istabbilizzazzjoni fuq it-tagħrif sottomess fl-ilment. Bi qbil ma’ l-Artikolu 18(5) tar-Regolament bażiku; dan it-tagħrif ġie spezzjonat, fejn prattikabbli, b’riferenza għal tagħrif minn sorsi oħra indipendenti.
(39) Valur normali ġie kostrutt għal ħames tiIP differenti ta’ RBMs fl-Indonesja fuq il-bażi ta’ l-ispiża ta’ manifaturazzjoni magħduda ma’ ammont raġonevoli għal spejjeż ta’ SĠ u A u għal qligħ.
(40) Il-prezz ta’ esportazzjoni ġie stabbilit fuq il-bażi tal-prezz lill-ewwel xerrej mhux relatat fil-Komunità għal waħda mill-ħames tipi. Aġġustamenti għal spejjeż ta’ SĠ u A u qligħ raġonevoli saru fuq il-bażi ta’ tagħrif li jinstab fl-ilment.
(41) L-uniku produttur esportatur magħruf fl-Indonesja argumenta li l-valur normali stabbilit fuq il-bażi ta’ l-ilment ma kienx rappreżentattiv tal-valur normali veru tagħhom u barra minn hekk, li skond l-Artikolu 18(5) il-Kummissjoni tinħtieġ li tispezzjona t-tagħrif fl-ilment kontra sorsi indipendenti inklużi listi pubblikati ta’ prezzijiet, statistiċi uffiċjali jew tagħrif uffiċjali ieħor indipendenti.
(42) Kif imsemmi fuq, dan il-produttur esportatur ma pprovdhiex xi data għall-istabbilizzazzjoni ta’ valur normali. Ġie attentat, kemm kien possibbli, li jinstabu sorsi alternattivi ta’ informazzjoni u biex data ta’ ilment tiġi spezzjonata min naħa għall-oħra permezz ta’ tfittxija bl-internet, eżami ta’ data minn importatur indipendenti u analiżi ta’ data minn Eurostat. F’dan ir-rigward, l-ilment inkluda ħames mudelli speċifiċi b’firxa differenti ta’ prezzijiet għal valur normali u paraguna dawk il-prezzijiet mal-prezzijiet ta’ esportazzjoni ekwivalenti għall-istess mudelli. Paragun ta’ kull valur normali individwali jew medju sempliċi tal-valuri normali mill-ilment mal-prezz ta’ esportazzjoni medju mwieżen mill-Eurostat ma kienux jipprovdu bażi bis-sens għal sejba. B’konsegwenza, l-ebda data alternattivi ma nkisbu rigward valur normali jew prezz ta’ esportazzjoni li kienu meqjusa aktar ta’ min joqgħod fuqhom minn dawk fl-ilment.
(b) Paragun
(43) Aġġustamenti għal spejjeż ta’ trasport u distribuzzjoni saru fejn applikabbli sabiex jiġi permess paragun bil-fier. L-aġġustamenti ġew ibbażati ugwalment fuq tagħrif miksub fl-ilment li ġie verifikat.
(ċ) Marġini ta’ dumping
(44) Kif provdut bl-Artikolu 2(11) tar-Regolament bażiku, il-valur normali ta’ kull tip kunsidrat, tal-prodott konċernat esportat lill-Komunità, ġie paragunat mal-prezz ta’ esportazzjoni, fil-livell ta’meta’ joħroġ mill-fabbrika għal kull tip paragunabbli.
(45) Il-paragun wera l-eżistenza ta’ dumping rigward l-Indonesja. Il-marġini ta’ dumping espress bħala persentaġġ tal-prezz CI.F. ta’ importazzjoni tad-dazju fil-fruntiera tal-Komunità mhux imħallas għall-produtturi esportaturi Indonesjani kollha huwa kif ġej:
(46) L-esportaturi kollh: 144,0 %.
D. ĦSARA
1. Rimarka preliminari
(47) Meta jitqies li produttur esportatur Indjan wieħed ikkopera fl-investigazzjoni u li l-industrija tal-Komunità tikkomprendi Kumpannija waħda biss, data speċifiċi relatati mal-kumpanniji ġew indexed jew imqegħda fil-forma ta’ firxa sabiex tiġi priservata l-kunfidenzjalita tad-data sottomessi bi qbil ma’ l-Artikolu 19 tar-Regolament bażiku.
2. Produzzjoni tal-Komunità
(48) Ġie stabbilit li, b’żieda mal-produzzjoni taż-żewġ produtturi tal-Komunità li qed jilmentaw, produzzjoni seħħet ukoll fl-Italja u Spanja. Għalkemm il-Kumpannija Taljana involuta ma provdietx data kompleti lill-Kummissjoni, it-tagħrif riċevut ikkonferma li, matul il-I.P., irrappreżentat sehem ta’ madwar 10 % ta’ produzzjoni totali tal-Komunità. Rigward il-Kumpannija Spanjola, li ma provdietx data kompleti lill-Kummissjoni, instab li fl-2001 ipproduċiet volumi negliġibbli tal-prodott konċernat, waqt li mportat porzjon maġġuri tal-bejgħ tagħha minn waħda mill-pajjiżi konċernati. Ġie konkluż għalhekk li għandu jiġi meqjus bħala importatur aktar milli produttur.
(49) Instab ukoll li Kumpannija lokata fir-Renju Unit kienet involuta qabel fil-produzzjoni ta’ ċertu tip ta’ RBMs. Din il-Kumpannija konfermat bil-miktub li l-produzzjoni tagħha tal-prodott konċernat waqfet xi snin ilu. L-ebda produttur ieħor fil-Komunità ma huwa magħruf.
(50) Ibbażata fuq il-fuq msemmi, il-produzzjoni ta’ dawk li qed jilmentaw u l-produttur l-ieħor tal-Komunità lokat fl-Italja tikkostitwixxi l-produzzjoni totali tal-Komunità fit-tifsira ta’ l-Artikolu 4(1) tar-Regolament bażiku.
3. Definizzjoni ta’ l-industrija tal-Komunità
(a) Industrija tal-Komunità
(51) Miż-żewġ produtturi li qed jilmentaw wieħed ma weġibx għall-kwestjonarju (Krause) u ġie meqjus bħala li ma jikkoperax. Dan il-produttur, għalkemm japoġġja l-ilment, ma kienx għalhekk meqjus bħala parti mill-industrija tal-Komunità. Rigward il-produttur l-ieħor (Koloman), instab li din il-Kumpannija mhux biss ipproduċiet il-prodott simili fil-Komunità matul il-IP, imma anke ipproduċa partijiet minnu fl-Ungerija. B’żieda mal-produzzjoni Komunitarja tiegħu, Koloman innegozja l-prodotti Ungeriżi fil-Komunità u anke uża partijiet prodotti fl-Ungerija għall-produzzjoni Komunitarja tagħhom. Barra minn hekk, parti mill-produzzjoni tal-produttur Komunitarju li qed jikkopera ġiet lokata mill-ġdid fil-bidu tas-sena 2000 permezz ta’ trasferiment ta’ ċertu makkinarju mill-Awstrija għall-Ungerija. Madankollu, minkejja dak imsemmi fuq, l-attivita ġewwinija ta’ din il-Kumpannija baqgħet fil-Komunità jiġifieri l-uffiċċju prinċipali, magażżinaġġ, uffiċċju tal-bejgħ, produzzjoni ta’ ammont sinifikanti tal-firxa tal-prodott, kif ukoll għerf fis-sena sinifikanti teknika u ta’ bejgħ fis-suq. Il-bejgħ importat wettaq il-firxa tal-prodott tal-prodott simili u għalhekk ma affettwax l-istat tal-Koloman bħala produttur tal-Komunità. Rigward il-produzzjoni ta’ partijiet fl-Ungerija u l-inkorporazzjoni sosegwenti tagħhom fil-prodott lest, l-investigazzjoni stabbiliet li dawn il-partijiet inkorporati rrappreżentaw biss proporzjoni minuri ta’ l-isIPża ta’ produzzjoni tal-prodotti lesti u għalhekk, tal-valur miżjud. B’konsegwenza, l-istat tal-produttur bħala produttur tal-Komunità mhuwiex affettwat minn dawn l-importazzjonijiet.
(52) L-investigazzjoni konfermat li l-produttur tal-Komunità waħdieni li qed jikkopera jirrappreżenta aktar minn 25 % tal-produzzjoni tal-Komunità ta’ RBMs, biex b’hekk wettaq il-ħtiġijiet ta’ l-Artikolu 5(4) tar-Regolament bażiku. Kien għalhekk meqjus li jikkostitwixxi l-industrija tal-Komunità fit-tifsira ta’ l-Artikolu 4(1) ta’ l-istess Regolament u minn issa "l quddiem se tisseħħaħ" l-industrija tal-Komunità.
(b) Każijiet li jseħħu wara l-perjodu ta’ investigazzjoni
(53) F’Novembru 2001, jiġifieri wara t-tmien ta’ l-IP, il-produttur tal-Komunità li qed jikkopera Koloman daħal riċevitur u bħala riżultat ta’ proċedura ta’ likwidazzjoni, ħadet pussess tiegħu Kumpannija Awstrijaka, li l-Kumpannija prinċipali tagħha, lokata fir-Renju Unit, akkwistat ukoll l-affiljat Ungeriż ta’ Koloman.
(54) L-akkwistaturi kkonfermaw lill-Kummissjoni l-appoġġ kontinwu ta’ l-ilment.
(ċ) Konsum tal-Komunità
(55) Il-konsum apparenti tal-Komunità ġie stabbilit fuq il-bażi tal-volumi ta’ bejgħ ta’ l-industrija tal-Komunità fis-suq tal-Komunità, il-bejgħ ta’ produtturi oħra tal-Komunità fis-suq tal-Komunità kif rapportat fl-ilment, aġġustat kif mistħoqq jikkonċerna il-IP, l-informazzjoni provduta mill-produttur esportatur li qed jikkopera u mid-data dwar l-importazzjoni Eurostat. Gie meqjus il-fatt li l-kodiċi NM 83051000 tkopri wkoll prodotti mhux inklużi fl-iskop ta’ dan il-proċess. Madankollu, rigward l-Indonesja, meta jitqies in-nuqqas ta’ koperazzjoni ta’ esportaturi Indonesjani, fatti ahjar li kienu disponibbli ntużaw, jiġifieri data tal-Eurostat. F’dan ir-rigward, ibbażati fuq l-ilment bħala l-aħjar xhieda disponibbli, l-importazzjonijiet kollha taħt il-kodiċi NM fuq msemmi ġew meqjusa li jikkostitwixxu l-prodott konċernat. L-esportatur Indonesjan li ma kkoperax iddikjara li l-esportazzjonijiet tiegħu lis-suq tal-Komunità kienu madwar 15 % aktar baxxi mill-volumi ta’ importazzjoni wżati. Madankollu, din id-dikjarazzjoni ma setgħetx tiġi verifikata u d-differenza kienet waħda li ma setgħetx tiġi spjegata bil-proporzjon użat biex jiġu konvertiti statistiċi Eurostat, li huma f’tunnellati għal units. Fuq din il-bażi, il-konsum Komunitarju żdied b’ 5 % bejn l-1998 u l-IP. F’aktar dettall, baqa’ relattivament stabbli bejn l-1998 u l-1999 u mbagħad żdied b’mod sod sa l-aħħar tat-tmiem tal-IP meta nstab li hemm madwar 348 miljun unit.
4. Importazzjonijiet mill-pajjiż konċernat
(56) Huwa mfakkar li l-proċediment kontra l-Indja huwa mitmum. Għalhekk, importazzjonijiet biss mill-Indonesja qed jiġu analizzati bħala importazzjonijiet mill-pajjiż konċernat li jibqa’.
(a) Volum ta’ importazzjonijiet dumped
(57) Anke jekk volum ta’ importazzjoni li joriġina fl-Indonesja naqas bejn l-1998 u l-2000 u mbagħad reġa’ tela bejn l-2000 u l-IP, għandu jiġi notat li waqt li importazjonijiet mill-pajjiż konċernat bdew biss fl-1997, kienu diġa sinifikanti fl-1998 u kienu f’livell ta’ 32 miljun l-biċċa fil-I.P.
(b) Sehem tas-suq ta’ importazzjonijiet dumped
(58) L-ishma tas-suq miżmuma minn importazzjonijiet mill-Indonesja nstabu li huma bejn 8 % u 13 % b’nuqqas ta’ madwar 2 punti perċentwali mill-1998.
(ċ) Prezzijiet ta’ importazzjonijiet dumped
(i) Evoluzzjoni tal-prezz
(59) Il-prezzijiet medji mwieżna ta’ importazzjoni li joriġinaw fl-Indonesja naqqsu b’5 % bejn l-1998 u l-IP, jiġifieri minn 105 ECU kull elf unit għal 99 EUR kull elf unit. In-nuqqas kien prattikament immarkat bejn l-1998 u l-1999 meta l-prezzijiet waqgħu b’3 % u bejn l-2000 u l-IP meta waqgħu b’2 %.
(ii) Twaqqih fil-prezz
(60) Meta jitqies in-nuqqas ta’ koperazzjoni minn esportaturi Indonesjani, il-paragun tal-prezz sar fuq il-bażi ta’ data ta’ l-Eurostat aġġustati kif mistħoqq għal dazji tad-dwana u spejjeż ta’ wara l-importazzjoni u paragunati, fl-istess livell ta’ kummerċ, għal prezzijiet tal-prezz kif johrog mill-fabrika tal-produtturi tal-Komunità.
(61) Fuq dik il-bażi, it-twaqqih tal-prezz ġie rivedut u emendat fejn meħtieġ fuq il-bażi ta’ informazzjoni provduta matul il-visiti addizzjonali ta’ verifika. Importazjonijiet mill-Indonesja nstabu li jwaqqghu il-prezzijiet ta’ l-industrija tal-Komunità bejn 30 % u 40 %. Għandu jiġi nnotat ukoll li kien hemm żamma tal-prezz minħabba li l-industrija tal-Komunità m’għamlitx qligħ.
5. Sitwazzjoni ta’ l-industrija tal-Komunità
(a) Produzzjoni
(62) Il-produzzjoni ta’ l-industrija tal-Komunità għaddiet minn ċaqliqa ‘l isfel matul il-perjodu, b’nuqqas ta’ 25 % bejn l-1998 u l-IP. Tnaqqis sinifikanti seħħ bejn l-1998 u l-1999 (- 15 %). Aktar tnaqqis sinifikanti seħħ ukoll bejn l-1999 u l-2000 u sossegwentement il-volum ta’ produzzjoni baqa’ stabbli sa l-aħħar tal-IP.
(b) Rati ta’ kapaċita u utilizzazzjoni ta’ kapaċita
(63) Il-kapaċita ta’ produzzjoni segwiet l-istess ċaqliqa bħall-produzzjoni u naqqset b’26 % bejn l-1998 u l-IP.
(64) Fuq din il-bażi, ir-rata ta’ utilizzazzjoni ta’ kapaċita baqgħet stabbli matul il-perjodu kkonsidrat.
(ċ) Ħażniet
(65) Il-ħażniet ta’ l-industrija tal-Komunità ta’ l-aħħar tas-sena naqqsu b’ 12 % bejn l-1998 u l-IP.
(d) Bejgħ fil-Komunità
(66) Minkejja żieda fil-konsun tal-Komunità, il-volum ta’ bejgħ ta’ l-industrija tal-Komunità waqa’ sinifikament bejn l-1998 u l-IP, b’ 25 %. Tnaqqis seħħ bejn l-1998 u l-1999 (- 10 %), u ieħor aktar pronunzjat bejn l-1999 u l-2000, (- 15 %).
(e) Sehem tas-suq
(67) Is-sehem tas-suq ta’ l-industrija tal-Komunità naqas b’aktar minn 4 punti perċentwali bejn l-1998 u l-IP, b’hekk mexà mill-istess ċaqliq bħall-volum mibjugħ.
(f) Prezzijiet
(68) Il-prezzijiet nett medji ta’ bejgħ ta’ l-industrija tal-Komunità naqqsu b’ 4 % bejn l-1998 u l-IP. Dan it-tnaqqis mmarkat partikolarment bejn l-1998 u l-1999 (6 %), jiġifieri meta l-prezzijiet ta’ importazzjoni tal-pajjiż konċernat naqqsu sinifikament, kif spjegat f’reċitazzjoni 59.
(g) Qligħ
(69) Il-qligħ medju mizun ta’ l-industrija tal-Komunità ddeterjora b’10 punti perċentwali bejn l-1998 u l-IP sar telf mill-2000. Bħala riżultat ta’ dan l-iżvilupp mhux favorevoli u kif imsemmi f’reċitazzjoni 53, l-industrija tal-Komunità kellha tidħol bhala ricevitur.
(h) Ċaqliq ta’ flus kontanti u abilità li joghla l-kapital
(70) L-iżvilupp ta’ ċaqliq ta’ flus kontanti ġenerat mill-industrija tal-Komunità f’relazzjoni ma’ bejgħ ta’ RBMs huwa simili ħafna għal dak tal-qligħ, jiġifieri tnaqqis sinifikanti bejn l-1998 u l-IP.
(71) L-investigazzjoni stabbiliet li l-abilita ta’ l-industrija tal-Komunità biex toħloq kapital saret aktar diffiċli f’dan il-waqt minħabba s-sitwazzjoni finanzjarja tagħha u partikolarment minħabba d-deterjorament tal-qligħ tagħha.
(i) Impjieg, salarji u produttività
(72) Impjieg ta’ l-industrija tal-Komunità relatat mal-produzzjoni ta’ RBMs naqas b’ 30 % bejn l-1998 u l-IP. L-ammont totali tas-salarji kollu flimkien għadda minn ċaqliq simili, fejn waqa’ b’ 27 % matul l-istess perjodu, b’hekk wassal għal żieda tas-salarju medju b’ 5 % bejn l-1998 u l-IP. Produttività tal-amont tal-ħaddiema fl-industrija tal-Komunità, imkejla bħala volum ta’ produzzjoni ghal kull persuna mpjegata żdiedet bi 8 % bejn l-1998 u l-IP.
(j) Investiment u ritorn fuq investiment
(73) Il-livell ta’ investimenti naqas b’ 39 % bejn l-1998 u l-IP. It-tnaqqis kien markat partikolarment bejn l-1999 u l-2000. L-investigazzjoni wriet li ħafna mill-ispiża kapitali kienet relatata mal-bdil jew iż-żamma ta’ faċilitajiet eżistenti.
(74) Ir-ritorn fuq investiment, espress bħala r-relazzjoni bejn il-qligħ nett ta’ l-industrija tal-Komunità u l-valur tal-ktieb nett ta’ l-investimenti tagħha, segwa mill-viċin ħafna ċ-ċaqliq ta’ qligħ u sar negattiv fl-2000.
(k) Tkabbir
(75) Waqt li l-konsum tal-Komunità żdied b’ 5 % bejn l-1998 u l-IP, il-volum tal-bejgħ ta’ l-industrija tal-Komunità naqas b’ madwar 25 % u l-volum ta’ importazzjonijiet konċernati baqa’ sinifikanti. L-industrija tal-Komunità ma setgħetx għalhekk tibbenefika miż-żieda zghira fid-domanda fis-suq tal-Komunità.
(l) Kobor tal-marġini tad-dumping
(76) Rigward l-impatt fuq l-industrija tal-Komunità tal-kobor tal-marġini attwali tad-dumping meta jitqies il-volum u l-prezzijiet ta’ l-importazzjonijiet mill-pajjiż konċernat, dan l-impatt ma jistax jitqies negliġibbli.
(m) Irkupru mill-effett ta’ dumping fil-passat
(77) L-industrija tal-Komunità għadha fil-proċess ta’ rkupru mill-effett ta’ importazzjonijiet passati ta’ dumping ta’ RBMs li joriġinaw fir-PRC u l-Malasja. Kif imsemmi, r-Regolament (KE) Nru 119/97 li jimponi miżuri definittivi ġie emendat mir-Regolament tal-Kunsill (KE) Nru 2011/2000 biex iqis is-sejbiet ta’ proċedura kontra l-assorbiment kontra l-PRC. Barra minn hekk, waqt li miżuri kontra l-Malasja skadew f’Jannar 2002, revisjoni nfetħet rigward importazzjonijiet Ċiniżi ta’ RBMs.
6. Lokazzjoni mill-ġdid ta’ parti mill-produzzjoni
(78) Sabiex jiġi verifikat li d-deterjorazzjoni ta’ sitwazzjoni ta’ l-industrija tal-Komunità ma kienitx minħabba bidla fil-mudell tal-produzzjoni tal-Komunità, ġie eżaminat ukoll jekk il-lokazzjoni mill-ġdid ta’ parti mill-produzzjoni msemmi f’reċitazzjoni 51 (permezz ta’ trasferiment ta’ makkinarju mill-Awstrija sa l-Ungerija), li seħħ fil-bidu tas-sena 2000, kellux effett fuq is-sitwazzjoni ta’ l-industrija tal-Komunità. Ġara li waqt li ċ-ċaqliq ‘l isfel ta’ ċerti indikaturi ta’ ħsara ġie aggravat b’din il-lokazzjoni mill-ġdid (jiġifieri produzzjoni, kapaċita ta’ produzzjoni u volum ta’ bejgħ), iċ-ċaqliq ta’ l-utilizzazzjoni ta’ kapaċita u tal-prezzijiet medji ta’ bejgħ tjieb, b’hekk wassal għal limitazzjoni ta’ telf. Per eżempju, ġie stmat li madwar 60 % tat-tnaqqis fil-produzzjoni ġie magħqud mal-lokazzjoni mill-ġdid, u madwar 80 % tat-tnaqqis tal-volum ta’ bejgħ, waqt li mingħajr din il-lokazzjoni mill-ġdid, it-tnaqqis fil-prezz kien ikun tliet darbiet aktar għoli u l-qligħ kien ikun tilef 7 punti perċentwali addizzjonali. Meta jitqies dan imsemmi fuq, ġie konkluż li d-deterjorazzjoni tas-sitwazzjoni ta’ l-industrija tal-Komunità ma kienitx minħabba f’bidla fil-mudell tal-produzzjoni tal-Komunità.
(79) Ġie raġunat li l-attivita ġewwinija ta’ l-industrija tal-Komunità m’għadhiex fil-Komunità minħabba li l-lokazzjoni mill-ġdid lill-Ungerija allegatament involviet tnaqqis ta’ 60 % fil-produzzjoni Komunitarja tagħha, u deklin ta’ 80 % fil-bejgħ Komunitarju prodott tagħha.
(80) Kif diġa spjegat f’reċitazzjoni 78, il-lokazzjoni mill-ġdid ma nvolvietx dan it-tnaqqis fil-produzzjoni ta’ l-industrija tal-Komunità, imma tnaqqis biss ta’ 15 % fil-produzzjoni Komunitarja u 20 % tal-bejgħ Komunitarju prodott tagħha. Għalhekk, il-konklużjoni dikjarata f’reċitazzjoni 51 rigward l-attivita ġewwinija ta’ l-industrija tal-Komunità hija konfermata.
7. Konklużjoni meta ssir ħsara
(81) Deterjorazzjoni tas-sitwazzjoni ta’ l-industrija tal-Komunità (wara li titqies il-lokazzjoni mill-ġdid kif abbozzata f’reċitazzjoni 78) diġa nstabet b’riferenza għall-perjodu kkonsidrat.
(82) Waqt li l-miżuri kontra d-dumping fuq importazzjoniet ta’ RBMs li joriġinaw fir-PRC u l-Malasja wasslu għal tnaqqis sostanzjali ta’ importazzjonijiet li joriġinaw f’dawn il-pajjiżi wara l-1998, l-industrija tal-Komunità ma setgħetx tibbenefika għal kollox minn dan l-iżvilupp. Mis-sena 1998, ħafna indikaturi ta’ ħsara, jiġifieri produzzjoni, volumi ta’ bejgħ, prezzijiet, sehem tas-suq, qligħ, ritorn fuq investiment, ċaqliq ta’ flus kontanti u mpjieg żviluppaw b’mod negattiv. Partikolarment it-tnaqqis fil-prezzijiet ta’ bejgħ ta’ l-industrija tal-Komunità kellu effett negattiv fuq il-qligħ tagħha.
(83) Barra minn hekk, waqt li bejgħ ta’ l-industrija tal-Komunità naqas bejn l-1998 u l-IP, importazzjonijiet li joriġinaw fl-Indonesja kienu sostanzjali. L-investigazzjoni wriet li matul il-IP, l-importazzjoniet Indonesjani saru bi prezzijiet li jwaqqghu dawk ta’ l-industrija tal-Komunità bejn it-30 % u l-40 %. B’żieda ma’ dan, kien hemm żamma tal-prezz.
(84) Is-sitwazzjoni ta’ l-industrija tal-Komunità tinstab għalhekk li deterjorat sal-punt li huwa konkluż li l-industrija tal-Komunità soffriet ħsara materjali.
(85) Huwa mfakkar li wara l-IP, is-sitwazzjoni finanzjarja hazina wasslet lill-industrija tal-Komunità biex tkun riċevitur.
E. KAWŻA
1. Introduzzjoni
(86) Bi qbil ma’ l-Artikolu 3(6) u (7) tar-Regolament bażiku, ġie eżaminat jekk l-importazzjonijiet li joriġinaw fl-Indonesja bil-ħsieb tal-volum tagħhom u l-effett tagħhom fuq prezzijiet fis-suq tal-Komunità tal-RBM, setgħux ikkawżaw ħsara lill-industrija tal-Komunità sa livell li jippermettilha li tiġi klassifikata bħala materjal. Fatturi magħrufa oħra għajr l-importazzjonijiet li huma dumping, li jistgħu fl-istess ħin ikunu qed jagħmlu ħsara lill-industrija tal-Komunità, ġew eżaminati biex jiżguraw li ħsara possibbli kawżata minn dawn il-fatturi l-oħra ma kienux kawza tad-dumping tal-importazzjonijiet mill-Indonesja.
2. Effett ta’ l-importazzjonijiet li jifqgħu s-suq
(87) Il-volum ta’ l-importazzjonijiet dumped naqas b’ 14 % bejn l-1998 u l-IP, u s-sehem korrespondenti tas-suq Komunitarju b’ 2 punti perċentwali matul l-istess perjodu. Madankollu, baqgħu sinifikanti u dejjem żammew sehem tas-suq bejn it-8 % u t-13 % bejn l-1998 u l-IP. Dawn l-importazzjonijiet naqqsu sinifikament il-prezzijiet ta’ l-industrija tal-Komunità. Is-sehem tas-suq ta’ l-industrija tal-Komunità niżel b’aktar minn 4 punti perċentwali. Fl-istess ħin, prezzijiet medji tal-Komunità naqqsu b’ 4 punti perċentwali. Id-tnaqqis attwali fil-prezzijiet kien fil-fatt aktar għoli kif abbozzat f’reċitazzjoni 78.
(88) Matul l-istess perjodu, bejn l-1998 u l-IP, is-sitwazzjoni ta’ l-industrija tal-Komunità deterjorat kif muri permezz ta’ volum ta’ bejgħ u sehem tas-suq, it-tnaqqis fil-prezz u d-deterjorazzjoni sostanzjali tal-qligħ tagħha, li nbidlu f’telf. B’hekk, l-industrija tal-Komunità ma setgħetx tibbenefika sinifikament mill-imposizzjoni tal-miżuri msemmija hawn fuq kontra r-PRC u l-Malasja.
(89) Ġie argumentat minn esportatur Indonesjan li esportazzjonijiet Indonesjani ma setgħux ikkawżaw ħsara minħabba ghaliex dawn naqqsu bejn l-1999 u l-2000 u żammew sehem tas-suq de minimis. L-istess Kumpannija allegat li importazzjonijiet mill-Indonesja ma setgħux ikollhom impatt li jidher fuq l-industrija tal-Komunità minħabba li l-produzzjoni tal-Komunità kienet ħames jew sitt darbiet aktar għolja mill-volum ta’ importazzjonijiet Indonesjani.
(90) Huwa madankollu mfakkar li għalkemm importazzjonijiet Indonesjani naqqsu bejn l-1998 u l-2000, żdiedu bi ftit bejn l-2000 u l-IP mingħajr ma laħqu l-livell ta’ l-1998. B’żieda ma’ dan, kif diġa spjegat f’reċitazzjoni 58, bejn l-1998 u l-IP, importazzjonijiet Indonesjani żammew sehem tas-suq lokat bejn t-8 % u t-13 %, li huwa sostanzjali u ċarament il-fuq minn de minimis. Fl-aħħarnett, huwa mfakkar ukoll li l-industrija tal-Komunità hija ċarament definita f’reċitazzjoni 52 u li l-livell ta’ produzzjoni tagħha hija ħafna aktar baxxa minn dik li ġiet allegata mill-Kumpannija Indonesjana.
(91) Jista’ għalhekk jiġi konkluż li importazzjonijiet dumped li joriġinaw fl-Indonesja jimminaw l-effetti tal-miżuri kontra d-dumping adottati fl-1997 kontra r-PRC u l-Malasja u emendati fl-2000 rigward ir-PRC, u li kienu kawża sostanzjali ta’ l-iżvilupIP negattivi kif jinstab fis-sommarju fil-paragrafi preċedenti.
3. Effett ta’ fatturi oħra
(a) Importazzjonijiet minn pajjiżi terzi oħra
(92) Ingħatat konsiderazzjoni dwar jekk fatturi, oħra għajr l-importazzjonijiet li jifqgħu s-suq mill-Indonesja, setgħu wasslu għal jew ikkontribbwew għall-ħsara soffruta mill-industrija tal-Komunità u speċjalment jekk importazzjonijiet minn pajjiżi oħra għajr l-Indonesja jkunu kkontribbwew għal din is-sitwazzjoni.
(93) Il-volum ta’ l-importazzjonijiet minn pajjiżi terzi oħra żdied b’ 17 % bejn l-1998 u l-IP waqt li s-sehem tas-suq tagħhom żdied b’aktar minn 5 punti perċentwali matul l-istess perjodu. Din iż-żieda hija fil-biċċa l-kbira minħabba fiż-żieda f’importazzjonijiet li joriġinaw fl-Indja, l-Ungerija u t-Tajlandja, filwaqt li sadattant, importazzjonijiet li joriġinaw fir-PRC u l-Malasja naqqsu sinifikament minħabba fil-miżuri kontra d-dumping imposti fl-1997.
(94) Il-prezz medju kull unità tal-importazzjonijiet minn pajjiżi terzi naqas b’ 16 % bejn l-1998 u l-IP. Prezzijiet minn kważi l-pajjiżi terzi kollha naqsu matul dan il-perjodu minbarra prezzijiet ta’ importazzjonijiet mir-PRC, li minħabba fl-effett tal-miżuri kontra d-dumping żdiedu sinifikament għalkemm laħqu l-istess livell tal-prezzijiet ta’ l-Ungerija fil-IP biss.
(i) L-Indja
(95) Ġie eżaminat l-ewwel jekk importazzjonijiet li joriġinaw fl-Indja setgħux ikkontribbwew għall-ħsara soffruta mill-industrija tal-Komunità. Madankollu, għalkemm importazzjonijiet mill-Indja żdiedu sinifikament bejn l-1998 u l-IP instabu li huma inqas mill-importazzjonijiet mill-Indonesja li l-prezzijiet tagħhom instabu li huma f’firxa ta’ 2 % sa 30 % aktar baxxi minn prezzijiet ta’ importazzjonijiet Indjani bejn l-1998 u l-IP. B’żieda ma’ dan, għandu jiġi notat li meta importazzjonijiet Indjani bdew fl-1998, prezzijiet ta’ importazzjonijiet Indjani nstabu li huma aktar minn 40 % ogħla minn prezzijiet ta’ importazzjonijiet Indonesjani għal volum paragunabbli ta’ RBM. Minn dak iż-żmien, prezzijiet ta’ importazzjoni żdiedu b’mod sod imma dejjem kienu ‘l fuq minn prezzijiet Indonesjani u xorta nstabu li huma aktar minn 5 % ogħla minn prezzijiet Indonesjani matul il-IP. Huwa għalhekk konkluż li, għalkemm importazzjonijiet Indjani kellhom impatt negattiv fuq is-sitwazzjoni ta’ l-industrija tal-Komunità, l-impatt negattiv ta’ l-importazzjonijiet ta’ dumping mill-Indonesja meħuda wahedhom kien madankollu sostanzjali. Tabilħaqq, l-Indonesja lagħbet logħba influwenzali u importanti fil-Komunità. Il-volum tagħhom ta’ esportazzjonijiet lill-Komunità kien aktar baxx minn dak ta’ esportazzjonijiet Indjani imma xorta sostanzjali. Esportazzjonijiet Indonesjani naqsu il-prezzijiet ta’ l-industrija tal-Komunità ħafna aktar minn esportazzjonijiet Indjani. Huwa notat ukoll li l-analiżi msemmija hawn fuq kienet imfixkla serjament mill-fatt li l-Indonesja ma kkoperatx u, għalhekk, l-ebda tagħrif ma kien disponibbli f’termini ta’ tal-IP ta’ prodott f’segmenti tas-suq rappreżentati minn esportazzjonijiet mill-Indonesja.
(ii) Ir-Repubblika Popolari taċ-Ċina
(96) Ingħatat konsiderazzjoni ukoll dwar jekk l-assorbiment tal-miżuri kontra d-dumping imposti fl-1997 fuq importazzjonijiet mir-PRC setgħetx wasslet jew ikkontribbwiet għall-ħsara soffruta mill-industrija tal-Komunità. F’dan ir-rigward, ta min jinnota li għalkemm l-assorbiment tad-dazju fuq importazzjonijiet mir-PRC immina l-effett tal-miżuri imposti fl-1997 rigward il-prezzijiet ta’ bejgħ, dawk il-miżuri xorta wasslu għal tnaqqis sinifikanti tal-volumi mportati mir-PRC sa l-1998. B’żieda ma’ dan, għandu jiġi notat li waqt li importazzjonijiet mill-Indonesja bdew biss fl-1997, kienu diġa laħqu madwar l-istess livell bħall-importazzjonijiet mir-PRC sa l-1998. Minn dak iż-żmien, importazzjonijiet mir-PRC naqqsu b’mod drammatiku waqt li importazzjonijiet Indonesjani naqqsu sa livel ħafna aktar baxx sal-IP meta dawn l-importazzjonijiet msemmija l-aħħar kienu aktar minn tliet darbiet ogħla minn importazzjonijiet mir-PRC. Għalhekk, meta jitqies li l-volumi ta’ importazzjoni mir-PRC kienu ħafna aktar baxxi mill-volumi ta’ importazzjoni mill-Indonesja matul il-IP, ġie konkluż li dawn l-importazzjonijiet ma kellhomx impatt daqshekk serju fuq l-industrija tal-Komunità kif paragunat ma’ l-effett ta’ l-importazzjonijiet li jifqgħu s-suq mill-Indonesja.
(iii) L -Ungerija
(97) Sabiex jiġi stabbilit jekk importazzjonijiet mill-Ungerija, f’iżolazzjoni, ikkawżawx ħsara lill-industrija tal-Komunità, il-livelli ta’ importazzjonijiet u prezzijiet fis-suq tal-Komunità ġew eżaminati.
(98) L-analiżi rigward importazzjonijiet Ungeriżi bejn l-1998 u l-IP kienet ibbażata fuq magħrufa data provvduti fir-risposta tal-kwestjonarju tal-produttur tal-Komunità, li l-impjant tiegħu fl-Ungerija jirrappreżenta l-uniku produttur ta’ l-Ungerija.
(99) Matul il-perjodu meqjus, importazzjonijiet ta’ RBMs li joriġinaw fl-Ungerija żdiedu fil-volum. Rigward il-prezzijiet mitluba mill-industrija tal-Komunità fis-suq tal-Komunità għall-prodotti tagħha importati mill-Ungerija, waqt li dawn naqqsu matul il-perjodu meqjus, baqgħu l-ogħla fost il-prezzijiet ta’ importazzjoni mill-pajjiżi terzi l-oħra u ġew imnaqsa minn importazzjonijiet mill-Indonesja.
(100) Il-produzzjoni ta’ l-Ungerija ta’ RBMs fl-industrija tal-Komunità ġiet analizzata u paragunata mal-produzzjoni Awstrijaka. Instab li kien hemm rikba żgħira ħafna bejn il-mudelli prodotti fl-Awstrija u fl-Ungerija.
(101) Meta jitqies dan il-persentaġġ żgħir ta’ mudelli manufatturati kemm fl-Awstrija u fl-Ungerija, ġie konkluż li l-prodotti ta’ l-Ungerija lestew il-firxa tal-prodott ta’ l-industrija tal-Komunità u b’hekk setgħet toffri għażla aktar wiesa’ ta’ mudelli lil konsumaturi u li ma affettwawx b’mod negattiv is-sitwazzjoni ta’ l-industrija tal-Komunità.
(102) Fuq il-bażi ta’ dan imsemmi fuq, ġie konkluż li importazzjonijiet mill-Ungerija ma kkontribbwixxewx materjalment biex tiddeterjora s-sitwazzjoni ta’ l-industrija tal-Komunità.
(iv) it-Tajlandja
(103) Meta jitqies li, kif diġa msemmi fir-Regolament tal-Kunsill (KE) Nru 2100/2000, "xi wħud mill-merkanzija ta’ orġini Ċiniża ġew dikjarati lil awtoritajiet nazzjonali tad-dwana bħala ta’ orġini Tajlandiza u b’hekk evitaw ħlas tad-dazji fuq dumping normalment dovuti", ġie meqjus ukoll xieraq li jiġi evalwat l-impatt ta’ impatti kunsinjati mit-Tajlandja.
(104) F’dan ir-rigward, importazzjonijiet mit-Tajlandja żdiedu sinifikament matul il-perjodu kkonsidrat min meta bdew fl-1998 b’madwar miljun unit u żdiedu għal aktar minn 23 miljun unit fil-IP. B’żieda ma’ dan, ġie stabbilit fuq il-bażi data ta’ l-Eurostat, li prezzijiet ta’ bejgħ ta’ importazzjonijiet Tajlandiża kienu ġeneralment aktar baxxi mill-prezzijiet ta’ importazzjonijiet mill-Indonesja.
(105) Madankollu, għalkemm prezzijiet Tajlandiżi nstabu li huma madwar 20 % aktar baxxi mill-prezzijiet ta’ l-importazzjonijiet Indonesjani, huwa mfakkar li dawn ta’ l-aħħar huma aktar minn terz ogħla minn volumi ta’ importazzjonijiet mit-Tajlandja. Għalhekk, meta jitqies li l-volumi importati mit-Tajlandja huma sostanzjalment aktar baxxi mill-volumi importati mill-Indonesja, ġie konkluż li dawn l-importazzjonijiet ma setgħux ikollhom impatt sinifikanti kif paragunat ma’ l-effett ta’ l-importazzjonijiet dumped mill-Indonesja.
(106) Esportatur mill-Indonesja, li ma koperaw, ġie f’dubju dwar l-analiżi rigward it-Tajlandja. F’dan ir-rigward, ġie argumentat li l-livell ta’ importazzjonijiet mill-Indonesja kien komparattivament aktar baxx u li prezzijiet huma ogħla meta mqabbla ma’ importazzjonijiet Tajlandiżi. Huwa madankollu mfakkar li għalkemm prezzijiet Tajlandiżi kienu aktar baxxi mill-prezzijiet ta’ l-importazzjonijiet mill-Indonesja, il-volumi importati mill-Indonesja kienu aktar minn 30 % ogħla minn importazzjonijiet mit-Tajlandja. Għalhekk, il-konklużjoni mfassla f’reċitazzjoni 105 hija konfermata.
(b) Fatturi oħra
(107) Ġie eżaminat ukoll jekk fatturi oħra għajr dawk imsemmija fuq setgħu ikkontribwew għall-ħsara soffruta mill-industrija tal-Komunità.
(108) Ġie miftiehem mill-importaturi li qed jikkoperaw li negozju tal-RBM huwa estremament sensittiv għall-prezz u għalhekk il-produtturi jridu jbigħu volumi kbar biex ikunu kompetittivi. Ġie argumentat ukoll mill-istess partijiet li l-industrija tal-Komunità tistrieħ biss fuq is-suq tal-Komunità, minflok is-suq dinji, li jippermettiha tkun aktar effiċjenti rigward l-ispiża. Dwar din il-materja, huwa mfakkar li l-proporzjon ta’ bejgħ ta’ l-industrija tal-Komunità ġewwa u barra mill-Komunità ma nbidilx sinifikament bejn l-1998 u l-IP. Barra minn hekk, għalkemm l-industrija tal-Komunità kienet orjentata b’mod qawwi lejn is-suq tal-Komunità, il-bejgħ ta’ esportazzjoni tagħha ippermetta lill-industrija tal-Komunità li tkun bi qligħ fl-1998 fi żmien meta importazzjonijiet mill-Indonesja kienu sinifikanti.
(109) Utent wieħed irraġuna li l-ħsara kienet ikkawżata mill-kompetizzjoni qawwija fl-industrija ta’ provisti ta’ l-uffiċċju. Din il-kompetizzjoni allegatament wasslet lill-utenti/distributuri tal-prodott konċernat biex jeżerċitaw pressjoni ta’ prezz fuq l-industrija tal-Komunità biex b’hekk twassal għal tnaqqis fil-prezz. F’dan ir-rigward, huwa sottolineat li l-importazzjonijiet dumped kienu wasslu biex il-pressjoni tal-prezz eżerċitata minn utenti fil-Komunità teħżien sinifikament, b’hekk ikkawżaw ħsara lill-industrija tal-Komunità.
(110) Barra minn hekk, ġie eżaminat jekk it-tnaqqis fil-prezz setax ġie attribbwit lill-korsa normali tan-negozju ta’ RBM, minħabba li l-prezzijiet minn kważi s-sorsi kollha ta’ provvista naqqsu bejn l-1998 u l-IP.
(111) F’dan ir-rigward, huwa mfakkar li t-tnaqqis ġenerali fil-prezz jista’ jidher fid-dawl ta’ prattiċi kontinwi mhux bil-fier, l-ewwel mir-PRC u l-Malasja, it-tieni mill-Indonesja, li kienu nfluwenzaw is-suq tal-Komunità.
(112) B’żieda ma’ dan, kif imsemmi f’reċitazzjoni 108, is-suq ta’ RBM huwa estremament sensittiv għall-prezz. Għalhekk, meta jitqies li prezzijiet ta’ l-importazzjonijiet Indonesjani gew dumped fis-suq u li huma aktar baxxi mill-prezz medju kull unit ta’ l-importazzjonijiet l-oħra kollha ta’ RBM bejn l-1998 u l-IP, għandu jiġi konkluż li importazzjonijiet mill-Indonesja, li żammew bejn it-8 % u t-13 % tas-suq tal-Komunità matul l-IP, kellhom impatt depressiv fil-prezz fuq dan is-suq.
(113) Fl-aħħar nett, ġie analizzat jekk l-imġieba tal-prezz ta’ Krause, il-produttur tal-Komunità li mhuwiex qed jikkopera, setgħetx ikkontribbwixxa għall-ħsara soffruta mill-industrija tal-Komunità. L-eżami addizzjonali ta’ fatti magħrufa li jirreferi għal Krause wera li dan il-produttur tal-Komunità nnifsu sofra deterjorazzjoni tas-sitwazzjoni tiegħu matul il-perjodu meqjus, partikolarment rigward prezz ta’ bejgħ u qligħ. Jidher għalhekk li ma kkontribbwixxiex għall-ħsara soffruta mill-industrija tal-Komunità, u li, ġie affettwat negattivament bl-istess mod mill-importazzjonijiet mill-Indonesja, li wassal biex ġie sfurzat li jnaqqas il-prezzijiet tiegħu, bħall-industrija tal-Komunità.
(114) Għar-raġunijiet kollha spjegati hawn fuq, ġie konkluż li t-tnaqqis fil-prezz fis-suq tal-Komunità m’għandux jidher bħala li jirrappreżenta żvilupp normali ta’ kummerċ, imma aktar bħala konsegwenza ta’ prattiċi kummerċjali mhux bil-fier ta’ l-Indonesja.
(115) Ġie miftiehem mill-awtoritajiet Indonesjani li l-esportazzjonijiet mill-Indonesja kienu limitati għall-provista ta’ produttur Taljan b’ ring binders biex tiġi kumplimentata l-firxa tal-prodott tiegħu.
(116) Madankollu, din id-dikjarazzjoni nstabet li hija f’kontradizzjoni mad-dikjarazzjoni magħmula mill-esportatur Indonesjan li mhux qed jikkopera li rraġuna li l-uniku suq fejn il-produtturi Indonesjan għandu sehem sinifikanti tas-suq huwa r-Renju Unit. Dan huwa konfermat ukoll mill-Eurostat.
(117) Dan il-produttur ta’ l-aħħar allega li dawn l-esportazzjonijiet Indonesjani ma setgħux jikkawżaw ħsara ladarba li s-suq ewlieni tagħhom huwa r-Renju Unit fejn l-industrija tal-Komunità m’għandhiex attivitajiet sinifikanti. Madankollu, b’żieda mal-fatt li din id-dikjarazzjoni hija f’kontradizzjoni ma’ l-allegazzjoni magħmula mill-awtoritajiet Indonesjani, huwa mfakkar ukoll li l-analiżi ta’ ħsara hija magħmula fuq bażi tal-Komunità u mhux fuq bażi reġjonali.
4. Konklużjoni dwar il-kawża
(118) Meta wiehed jara dan hawn fuq imsemmi, gie konkluż li l-ħsara materjali soffruta mill-industrija tal-Komunità, li hija karatterizzata minn żvilupp negattiv ta’ produzzjoni, volumi ta’ bejgħ, prezzijiet, sehem tas-suq, qligħ, ritorn fuq investiment, ċaqliq ta’ flus kontanti u impjieg mill-gdid biex titqies il-lokazzjoni mill-ġdid għall-Ungerija, kienet kawżata mill-importazzjonijiet konċernati mad-dumping. Tabilħaqq, l-effett kombinat fuq is-sitwazzjoni ta’ l-industrija tal-Komunità ta’ importazzjonijiet mill-Indja, it-Tajlandja u r-PRC kif ukoll il-lokazzjoni mill-ġdid parzjali tal-produzzjoni tal-Komunità kien biss limitata.
(119) Ġie miftiehem ukoll minn esportatur Indonesjan li ma kkoperax, li hemm kontradizzjoni bejn il-konklużjoni dikjarata f’reċitazzjoni 118 u l-fatt li hemm xhieda suffiċjenti biex tinfetaħ reviżjoni ta’ skadenza dwar ir-PRC.
(120) F’dan ir-rigward, għandu jiġi mfakkar li l-iskop ta’ reviżjoni ta’ skadenza huwa li tiġi analizzata s-sitwazzjoni tas-suq tal-Komunità fil-perspettiva tal-possibilta ta’ kontinwazzjoni jew li jerġa’ jseħħ d-dumping u l-ħsara jekk jitneħħew il-miżuri fis-seħħ. B’konsegwenza, il-fatt li d-deterjorazzjoni ta’ l-industrija tal-Komunità ġiet attribbwita matul dan il-perjodu ta’ investigazzjoni lill-Indonesja, ma jaffettwax l-analiżi ta’ l-imġieba fil-futur fis-suq tal-Komunità ta’ esportaturi Ċiniżi u l-effett possibbli tagħha fuq is-sitwazzjoni ta’ l-industrija tal-Komunità. Huwa mfakkar ukoll li s-sehem tas-suq Ċiniż kien f’livell aktar bass matul l-aħħar sentejn tal-perjodu meqjus.
(121) Meta titqies l-analiżi, li ddistingwiet kif suppost u sseparat l-effetti tal-fatturi kollha magħrufa dwar is-sitwazzjoni ta’ l-industrija tal-Komunità mill-effetti ta’ ħsara ta’ l-importazzjonijiet li jifqgħu s-suq, huwa hawnhekk konkluż li dawn il-fatturi l-oħra ma jaqilbux il-fatt li l-ħsara materjali misjuba trid tiġi attribbwita lill-importazzjonijiet li gew dumped.
F. INTERESS TAL-KOMUNITÀ
1. Rimarka preliminari
(122) Ġie eżaminat jekk, eżistewx raġunijiet obbligatorji li setgħu wasslu għall-konklużjoni li mhuwiex fl-interess tal-Komunità li tadotta miżuri f’dan il-każ partikolari. Għal dan il-għan, u bi qbil ma’ l-Artikolu 21(1) tar-Regolament bażiku, l-impatt ta’ miżuri possibbli fuq il-partijiet kollha involuti f’dan il-proċediment u anke l-konsegwenzi ta’ meta ma jittieħdux il-miżuri ġew meqjusa fuq il-bażi tax-xhieda kollha sottomessa.
(123) Sabiex jiġi stmat l-impatt possibbli ta’ l-imposizzjoni jew in-nuqqas ta’ imposizzjoni ta’ miżuri, tagħrif ġie mitlub mill-partijiet interessati kollha. Kwestjonarji ntbagħtu liż-żewġ produtturi tal-Komunità li qed jilmentaw, żewġ kumpanniji oħra magħrufa bħala produtturi fil-Komunità, disa’ importaturi mhux relatati, disgħa u erbgħin utent u assoċjazzjoni waħda ta’ l-utenti. Produttur tal-Komunità li qed jilmenta (Koloman), żewġ importaturi mhux relatati kif ukoll utent wieħed relatat ma’ dawk l-importaturi wieġbu għall-kwestjonarju. Utent ieħor għamel sottomissjoni mingħajr ma wieġeb għall-kwestjonarju.
(124) Dawn ir-risposti u sottomissjonijiet iffurmaw il-bażi għall-analiżi ta’ interess tal-Komunità.
2. Interess ta’ l-industrija tal-Komunità
(a) Rimarki preliminari
(125) Numru ta’ produtturi ta’ RBMs il-Komunità waqqfu mill-fabbrikazzjoni tal-prodott konċernat matul dawn l-aħħar ftit snin. Rigward il-bqija tal-kumpanniji, l-investigazzjoni stabbiliet li, kif imsemmija f’reċitazzjoni 49, Kumpannija lokata fir-Renju Unit waqqfet ukoll il-produzzjoni tagħha ftit tas-snin ilu. Rigward il-Kumpannija lokata fl-Italja, instab li ma rrappreżentatx proporzjon sinifikanti tal-produzzjoni ta’ RBM fil-Komunità u importat parti sinifikanti tal-bejgħ tagħha. Rigward il-Kumpannija Spanjola nstab li għandha tiġi meqjusa bħala importatriċi aħjar milli produttriċi minħabba li pproduċiet volumi negliġibbli tal-prodott konċernat, waqt li mportat aktar minn 90 % tal-bejgħ tagħha mill-Indonesja. Ġie konkluż, għalhekk, li ż-żewġ produtturi li qed jagħmlu l-ilment huma l-uniċi produtturi tal-Komunità ta’ RBM li baqagħlhom produzzjoni sinifikanti.
(126) Għandu jiġi mfakkar li ż-żewġ produtturi tal-Komunità li qed jagħmlu l-ilment diġa saritilhom ħsara kbira fil-passat minn importazzjonijiet ta’ RBM li joriġinaw fir-PRC u l-Malasja li, kif deskritti fir-Regolament (KE) Nru 119/97, wasslet, fost ħwejjeġ oħra, għal tnaqqis ta’ 28 % fin-numru ta’ ħaddiema tagħhom bejn l-1992 u Ottubru ta’ l-1995. Kif muri skond ir-reċitazzjoni 72, aktar tnaqqis tal-ħaddiema ta’ l-industrija tal-Komunità ta’ 30 % seħħ bejn l-1998 u l-IP.
(127) Bil-ħsieb tal-ħsara materjali soffruta mill-industrija tal-Komunità, huwa konkluż li, jekk l-industrija tal-Komunità ma tirkuprax minn prattiċi mhux bil-fier li jifqgħu s-suq, huwa possibbli li l-produzzjoni fil-Komunità tieqaf kompletament u li l-utenti jkunu dipendenti sinifikament fuq importazzjonijiet.
(b) Sitwazzjoni finanzjarja ta’ l-industrija tal-Komunità
(128) Is-sitwazzjoni finanzjarja ta’ l-industrija tal-Komunità żviluppat b’mod tant negattiv matul il-perjodu meqjus, li wara l-IP l-industrija tal-Komunità daħħlet bhala ricevitrici, kif imsemmi f’reċitazzjoni 53. Għandu jiġi notat ukoll li s-sitwazzjoni ta’ telf fl-industrija tal-Komunità rriżultat mid-diffikulta tagħha li tikkompeti ma’ l-importazzjonijiet bi prezzijiet baxxi li jifqgħu s-suq. Madankollu, il-fatt li l-produttur tal-Komunità li qed jikkopera ittieħed pussess tiegħu, juri li l-produzzjoni ta’ RBMs fil-Komunità hija fil-proċess li tiġi strutturata mill-ġdid u li sforz b’saħħtu qed isir biex din l-industrija tinżamm vijabbli u biex tagħmel qligħ.
(ċ) Effetti possibbli ta’ l-imposizzjoni/nuqqas ta’ imposizzjoni ta’ miżuri fl-industrija tal- Komunità
(129) Wara l-imposizzjoni ta’ miżuri, ir-restawr ta’ kondizzjonijiet tas-suq bil-fier ikun jista’ jgħin lill-industrija tal-Komunità biex tirkupra s-sehem tas-suq mitluf u, billi żżid l-utilizzazzjoni tal-kapaċità, tnaqqas l-ispejjeż ta’ produzzjoni kull unit u biex iżżid il-qligħ. Barra minn hekk, il-miżuri huma mistennija li jkollhom effett posittiv fil-livell tal-prezzijiet ta’ l-industrija tal-Komunità. Bħala konklużjoni, huwa mistenni li ż-żieda fil-produzzjoni u l-volum tal-bejgħ, mill-banda waħda, u aktar tnaqqis fl-ispejjeż kull unit, mill-banda l-oħra, eventwalment magħquda ma’ żieda moderata fil-prezz, se jippermettu lill-industrija tal-Komunità li ttejjeb is-sitwazzjoni finanzjarja tagħha.
(130) Għall-kuntrarju, jekk miżuri kontra d-dumping mhumiex imposti, huwa possibbli li l-industrija tal-Komunità jkollha tbaxxi l-prezzijiet tagħha u/jew tkompli titlef sehem tas-suq. Fiż-żewġ xenarji, is-sitwazzjoni finanzjarja ta’ l-industrija tal-Komunità x’aktarx teħżien. Bħala konsegwenza oħra, huwa possibbli li l-produzzjoni tal-Komunità, f’perjodu qasir ta’ żmien, tieqaf definittivament.
(131) Barra minn hekk, meta jitqies li l-industrija tal-Komunità ma tipproduċix biss il-prodott konċernat imma wkoll prodotti oħra li jammontaw għal xi terz mil-fatturat tagħha, huwa possibbli ħafna li l-għeluq ta’ linji ta’ produzzjoni li jiffabbrikaw RBM se jaffettwa l-vijabilita tal-fabbrika kollha u jwassal għal għeluq tal-linji ta’ produzzjoni kollha b’effett konsegwenti negattiv aktar wiesgħa fuq impjieg u investiment.
(d) Lokazzjoni possibbli tal-produzzjoni ta’ l-industrija tal-Komunità
(132) Ġie eżaminat jekk xi miżuri jistgħu jitqiesu bħala li mhumiex fl-interess tal-Komunità meta titqies il-lokazzjoni mill-ġdid ta’ parti mill-produzzjoni ta’ l-industrija tal-Komunità għal pajjiż terz. Il-possibilta ta’ xi lokazzjoni oħra kienet eżaminata wkoll.
(133) L-ewwel nett, kif spjegat f’reċitazzjoni 78, ġie mfakkar li l-lokazzjoni mill-ġdid, li seħħet fl-2000, ippermettiet lill-industrija tal-Komunità li tillimita t-telfiet tagħha. F’dan ir-rigward, kienet deċiżjoni strateġika meħuda biex tfixkel l-effett tal-prattiċi tad-dumping. Barra min dan, huwa possibbli li din il-lokazzjoni mill-ġdid, permezz ta’ titjib fis-sitwazzjoni finanzjarja ta’ l-industrija tal-Komunità, kellha l-effett indirett li tagħmilha aktar attraenti għall-investitur ġdid li riċentement ħa pussess tagħha.
(134) Rigward ir-riskju ta’ xi lokazzjoni mill-ġdid addizzjonali, il-Kummissjoni rċeviet konferma sodisfaċenti li din il-lokazzjoni mill-ġdid ma gietx prevvista mill-industrija tal-Komunità. B’żieda ma’ dan, ma hemmx raġuni biex wieħed jikkonsidra li mossa bħal din hija possibbli minħabba li l-isforz ta’ strutturazzjoni mill-ġdid kombinat ma’ l-imposizzjoni ta’ dazju kontra d-dumping għandu jhalli lill-industrija tal-Komunità li għal darba oħra tgawdi sitwazzjoni ta’ qligħ.
3. Interess ta’ importaturi
(135) Ċerti mportaturi, li, madankollu, ma xtrawx RBMs mill-Indonesja, issottomettew li l-bdil ta’ sorsi ta’ provvista jista’ jinvolvi spejjeż addizzjonali jew problemi transitorji. Partikolarment ukoll, l-importaturi sottolineaw li minħabba fil-miżuri kontra d-dumping imposti fl-1997, diġa kienu sfurzati li jbiddlu s-sors tagħhom ta’ provista.
(136) Madankollu, huwa mfakkar li l-għan ta’ miżuri kontra d-dumping huma li importaturi jew utenti ma jiġux sfurzati li jbiddlu s-sors ta’ provista tagħhom imma li jirrestawraw kompetizzjoni bil-fier fis-suq tal-Komunità. B’żieda ma’ dan, dawn l-importaturi għarrfu wkoll li numru ta’ pajjiżi terzi oħra setgħu faċilment jipproduċu RBMs u li ma pprevedew l-ebda diffikulta li s-sors ikun pajjiż mhux kopert minn miżuri kontra dumping. Barra minn hekk, huma setgħu wkoll jinnegozjaw prodotti tal-produtturi tal-Komunità. Għalhekk kull problema li tirrisulta minn bdil possibbli ta’ provisti hija x’aktarx temporanja u probabbli ma tpaccix l-effett posittiv fuq l-industrija tal-Komunità ta’ miżuri kontra d-dumping u dumping ta’ ħsara.
4. Interess ta’ utenti u konsumaturi
(a) Utenti
(137) Ġie allegat kemm mill-importaturi mhux relatati li qed jikkoperaw kif ukoll mill-utent (produttur tal-ring binder) li l-imposizzjoni ta’ miżuri kontra d-dumping se jkollha impatt serju ta’ ħsara fuq is-sitwazzjoni finanzjarja ta’ l-utenti.
(138) F’dan ir-rigward, l-effett possibbli fuq l-ispiża ta’ produzzjoni ta’ l-utent tal-miżuri kontra d-dumping imposti fuq l-Indonesja ġie stmat. F’dan ir-rigward saret stima ta’ xi jkun l-impatt tal-miżuri proposti kontra l-Indonesja fuq utent li għandu bħala l-uniku sors ta’ provvista importazzjonijiet mill-Indonesja (f’xena tal-għar każ). Fuq din il-bażi l-impatt tal-miżuri proposti kontra l-Indonesja se jiġi evalwat bħala żieda fl-ispiża ta’ produzzjoni ta madwar 4 %. Kif diġa spjegat, dan huwa xenarju totalment ipotetiku minħabba li l-ebda utent ma kkopera għalhekk l-uniku sors tal-prodott konċernat kien mill-Indonesja.
(139) Wara is-sejbiet hawn ta’ hawn fuq, ġie konkluż li l-impatt ta’ dazji kontra dumping fuq utenti se jkun negliġibbli. F’termini aktar ġenerali, meta jitqies in-nuqqas ta’ koperazzjoni minn utenti oħra, huwa possibbli li l-impatt ta’ l-ispiża fuq l-utenti l-oħra tkun negliġibbli b’mod simili.
(140) L-utent li qed jikkopera iddikjara li, kif ġara fit-tliet snin li għaddew, meta kellu jilloka mill-ġdid parti mill-produzzjoni tiegħu barra mill-Komunità u jagħlaq tliet impjanti wara l-imposizzjoni ta’ mizuri kontra d-dumping fuq RBMs li joriġinaw fir-PRC u l-Malasja, miżuri kontra d-dumping fuq importazzjonijiet li joriġinaw fl-Indonesja, permezz ta’ żieda fil-prezzijiet ta’ wieħed mill-oġġetti ta’ l-ispiża ta’ produzzjoni tiegħu, jistgħu jinvolvu aktar ċaqliq tal-produzzjoni ta’ ring binder barra mill-Komunità u/jew għeluq ta’ l-impjanti rilevanti. Dan jirriskja li jaffettwa l-attivita sħiħa tiegħu, jiġifieri anke l-fabbrikazzjoni ta’ prodotti oħra, li l-impjanti tagħhom ikollhom jmorru mil-post tal-lokazzjoni taghhom ukoll, b’telf sinifikanti ta’ impjieg fil-Komunità.
(141) Bħala rimarka ġenerali, għandu jiġi notat li r-riskju ta’ lokazzjoni mill-ġdid ta’ l-industrija tan-naħa t’isfel minħabba fil-miżuri kontra d-dumping huwa mtaffi mill-fatt li parti mis-suq tal-binder huwa negozju orjentat ma’ negozju u li huwa fundamentali li l-utenti ikunu viċin il-konsumaturi tagħhom, ikollhom produzzjoni flessibbli li hija lesta biex tilħaq id-domanda u tagħrif tajjeb tas-suq. L-investigazzjoni wriet fil-fatt li l-konsumaturi ta’ kriterji ewlenija ta’ produtturi ta’ ring binders iqisu li l-għażla tagħhom hija l-prezz, kwalità u servizz, kif ukoll konsenji malajr. B’żieda ma’ dan, kif diġa spjegat f’reċitazzjonijiet 137 sa 138, l-impatt finanzjarju tal-miżuri kontra d-dumping fl-industrija tan-naħa t’isfel instab li huwa negliġibbli. Fl-aħħar nett, il-fatt li produttur wieħed biss ta’ binder ikkopera totalment ma’ l-investigazzjoni, għandu kwazi jikkonferma l-konklużjoni li miżuri kontra d-dumping ma jkollhomx impatt deċiżiv fuq utenti.
(142) B’żieda ma’ dan, ċerti partijiet interessati ġibdu l-attenzjoni li lokazzjoni mill-ġdid ta’ numru ta’ utenti li seħħ fis-snin li għaddew kienet minħabba fl-ispiża għolja ta’ produzzjoni fil-Komunità. Dan jikkonferma li kull lokazzjoni mill-ġdid għandha tidher fil-kuntest aktar wiesgħa ta’ l-istruttura kollha ta’ l-ispiża li fiha, kif diġa spjegat, miżuri kontra id-dumping jirrappreżentaw porzjon negliġibbli.
(143) Rigward is-sitwazzjoni speċifika ta’ l-utent li qed jikkopera, l-investigazzjoni wriet li, għalkemm dan l-utent illoka mill-ġdid parti mill-produzzjoni tiegħu barra l-Komunità bejn l-1998 u l-IP, jiġifieri wara l-imposizzjoni ta’ miżuri kontra d-dumping kontra r-PRC u l-Malasja, dan l-utent fil-fatt biddel is-sors tal-provisti tiegħu wara l-imposizzjoni ta’ miżuri kontra d-dumping kontra r-PRC u l-Malasja, u xtara l-RBM mill-importaturi li qed jikkoperaw li huma wkoll, mill-1998, bdew jimportaw mill-Indja għad-detriment tar-PRC. Jidher għalhekk diffiċli li tiġi stabbilita rabta bejn iċ-ċaqliq tal-produzzjoni ta’ ring binder ta’ dak l-utent barra l-Komunità u l-imposizzjoni ta’ miżuri kontra d-dumping fuq importazzjonijiet mir-PRC u l-Malasja. Barra minn hekk, kif diġa muri f’reċitazzjoni 139 dazji kontra d-dumping għandhom impatt negliġibbli fuq l-ispiża ta’ produzzjoni ta’ l-utenti.
(144) Instab li l-lokazzjoni mill-ġdid deskritta hawn fuq għandha minflok tidher bħala l-konsegwenza ta’ l-istrateġija orjentata esternament ta’ dan l-utent li akkwista numru ta’ kumpanniji matul l-aħħa snin. Din l-istrateġija eventwalment wasslet għal konsolidazzjoni u strutturar mill-ġdid ta’ l-entitajiet differenti tal-grupp, li fosthom ċerti minnhom ingħalqu. Il-lokazzjoni mill-ġdid ta’ xi mpjanti barra mill-Komunità għandha tidher bħala parti minn din l-istrateġija, li l-ghan taghha hu biex issaħħaħ il-pożizzjoni ta’ dak l-utent fis-suq tal-Komunità u li tiżviluppa l-presenza tiegħu fl-Ewropa tal-Lvant.
(145) Qabel l-isfond ta’ hawn fuq, u bil-ħsieb ta’ l-impatt negliġibbli li l-livell tad-dazji imposti x’aktarx ikollu fuq l-utent konċernat, jidher li x’aktarx il-miżuri kontra d-dumping kontra l-Indonesja, mhumiex se jinvolvu aktar ċaqliq tal-produzzjoni tiegħu ta’ ring binder barra mill-Komunità.
(146) Rigward l-għeluq ta’ impjanti u r-riskju ta’ aktar għeluq marbuta ma’ l-imposizzjoni ta’ miżuri kontra d-dumping kontra l-Indonesja, instab li l-utent li qed jikkopera għalaq tliet impjanti fit-tliet snin ta’ qabel, meta miżuri dwar ir-PRC u l-Malasja kienu fis-seħħ. Bil-ħsieb ta’ l-impatt negliġibbli li l-miżuri jkollhom fuq l-ispiża ta’ produzzjoni u s-sitwazzjoni finanzjarja ta’ l-utent imsemmi, kif spjegat skond ir-reċitazzjoni 144, x’aktarx li l-miżuri dwar ir-PRC u l-Malasja waħidhom, ma jwasslux, għall-għeluq ta’ dawn l-impjanti u li l-miżuri kontra d-dumping fuq importazzjonijiet mill-Indonesja sa jikkawżaw għeluq ta’ impjanti oħrajn.
(b) Konsumaturi
(147) Għandu jissemma li l-prodott konċernat mhuwiex mibjugħ fil-livell ta’ bejgħ fl-imnut u li l-ebda assoċjazzjoni tal-konsumaturi ma għarrfet lilha nnifisha u pparteċipat f’din l-investigazzjoni.
(148) L-utent li qed jikkopera irraġuna wkoll li miżuri kontra d-dumping se jżidu l-prezz imħallas mill-konsumatur finali tar-ring binders, jiġifieri konsumaturi. Madankollu, bil-ħsieb ta’ l-ispjegazzjoni mogħtija hawn fuq rigward l-impatt fuq produtturi ta’ ring binders, kull żieda fil-prezz finali tal-bejgħ lill-konsumaturi ta’ ring binders x’aktarx mhuwiex sinifikanti.
(149) B’żieda ma’ dan, l-investigazzjoni wriet li l-utent li qed jikkopera jbigħ il-prodott tiegħu prinċipalment lil distributuri. Fl-agħar każ possibbli, jekk iż-żieda ta’ l-ispiża li l-utenti jistgħu jsofru tiġi mgħoddija kollha sal-konsumaturi finali, dan ikun jinvolvi żieda fil-prezz ta’ massimu ta’ 4 % għall-konsumatur finali. Madankollu, dan x’aktarx ma jseħħx minħabba li l-esperjenza ġenerali turi li kull pass fil-katina ta’ distribuzzjoni x’aktarx tappoġġja parti miż-żieda ta’ l-ispejjeż tiegħu sabiex jibqa’ kompetittiv fis-suq tiegħu.
(150) Fuq il-bażi ta’ dan imsemmi fuq, l-impatt fuq utenti ta’ RBMs u konsumaturi ta’ ring binders kien meqjus li ma jikkostitwix raġuni obbligatorja kontra l-imposizzjoni ta’ miżuri kontra d-dumping, minħabba li l-effett negattiv possibbli x’aktarx ma jtellifx l-effett posittiv fuq l-industrija tal-Komunità ta’ miżuri kontra d-dumping kontra dumping ta’ ħsara.
(ċ) Impatt fuq kompetizzjoni
(151) Ġie eżaminat ukoll jekk l-imposizzjoni ta’ miżuri kontra dumping fuq importazzjonijiet mill-Indonesja setgħux iwasslu għal sitwazzjoni fejn l-industrija tal-Komunità setgħet tibbenefika minn pożizzjoni dominanti fis-suq tal-Komunità, b’mod partikolari bil-ħsieb tal-miżuri kontra d-dumping imposti fl-1997 fuq importazzjonijiet mir-PRC u l-Malasja u bil-ħsieb ta’ l-istrutturar mill-ġdid ta’ l-industrija tal-Komunità.
(152) L-ewwel nett, huwa mfakkar li l-industrija tal-Komunità żammet, matul il-IP, sehem tas-suq b’firxa ta’ bejn 10 % u 15 %. Iż-żewġ produtturi tal-Komunità li qed jilmentaw, meta meħuda flimkien ikunu żammew, matul il-IP, sehem tas-suq b’firxa bejn 32 % u 37 %. Anke fil-każ li importazzjonijiet ta’ Koloman jiġu nklużi fis-sehem tas-suq miżmum miż-żewġ produtturi li qed jilmentaw flimkien, dan is-sehem tas-suq ikun infirex minn 47 % sa 52 % tas-suq tal-Komunità fil-IP. B’żieda ma’ dan huwa mfakkar li, għalkemm il-Kummissjoni bdiet reviżjoni tal-miżuri kontra r-PRP, din ir-reviżjoni ma taplikax importazzjonijiet mill-Malasja. Anke RBM għadhom jistgħu jiġu mportati mill-Indja. Għalhekk huwa kunsidrat li x’aktarx l-imposizzjoni ta’ miżuri kontra d-dumping kontra l-Indonesja ma twassalx għal xi effett negattiv fuq kompetizzjoni ta’ l-industrija tal-Komunità fis-suq tal-Komunità. Fl-aħħar nett, huwa mfakkar li l-imposizzzjoni ta’ miżuri kontra d-dumping fuq importazzjonijiet mir-PRC u l-Malasja bl-istess mod ma wasslitx għal xi tip ta’ dominanza għall-industrija tal-Komunità, anke jekk l-ebda sors ieħor ta’ provista minbarra dawn it-tnejn ma teżisti f’dak il-waqt.
(153) Mill-banda l-oħra, kif diġa spjegat f’reċitazzjoni 130, huwa possibbli li mingħajr miżuri biex jiġu korretti l-effetti ta’ importazzjonijiet ta’ dumping, il-produzzjoni tal-Komunità ser, f’perjodu qasir ta’ żmien, ma tibqax aktar vijabbli u għalhekk tieqaf. Ċertament ma jkunx fl-interess ta’ l-utenti li l-industrija tal-Komunità tieqaf mill-produzzjoni tagħha tal-prodott konċernat. Tabilħaqq, mill-banda l-oħra, l-uniku utent li kkopera xtara bejn 20 % u 50 % tal-RBM tiegħu mill-industrija tal-Komunità bejn l-1998 u l-IP. Mill-banda l-oħra, jekk l-industrija tal-Komunità tieqaf definittivament mill-produzzjoni ta’ RBMs, utenti jkunu jiddependu b’mod sinifikanti fuq importazzjonijiet.
(154) Jekk jiġu mposti miżuri, numru ta’ sorsi alternattivi ta’ provisti xorta għadhom jeżistu. RBMs qed jiġu mixtrija jew jistgħu jinxtraw mill-industrija tal-Komunità, il-produtturi l-oħra tal-Komunità, l-Indja u Hong Kong. B’żieda ma’ dan, importazzjonijiet mill-Malasja x’aktarx jerġgħu jibdew minħabba li miżuri kontra dan il-pajjiż skadew dan l-aħħar. Barra minn hekk, l-investigazzjoni wriet li l-imposizzjoni ta’ miżuri kontra d-dumping fuq importazzjonijiet mir-PRC u l-Malasja ma tinvolviex xi nuqqas tal-prodott konċernat. Fl-aħħar nett, huwa mfakkar li l-impatt tal-miżuri fuq utenti nstab li huwa negliġibbli, u li l-prodott konċernat għalhekk x’aktarx jibqa’ jiġi mportat mill-Indonesja.
5. Konklużjoni dwar l-interess tal-Komunità
(155) Meta jitqiesu r-ragunijiet fuq msemmija, huwa konkluż li ma hemm l-ebda raġuni obbligatorji kontra l-imposizzjoni ta’ dazji kontra d-dumping.
G. MIŻURI DEFINITTIVI
1. Livell ta’ eliminazzjoni ta’ ħsara
(156) Bil-ħsieb tal-konklużjonijiet milħuqa rigward fqigħ tas-suq, ħsara, kawza u interess tal-Komunità, miżuri definittivi kontra d-dumping għandhom jittieħdu sabiex jipprevjenu milli tiġi kaġunata aktar ħsara lill-industrija tal-Komunità mill-importazzjonijiet li jifqgħu s-suq.
(157) Bi qbil ma’ l-Artikolu 9(4) tar-Regolament bażiku, il-Kummissjoni eżaminat liema livell ta’ dazju jkun xieraq biex titneħħa l-ħsara lill-industrija tal-Komunità kaġunata mid-dumping. Għal dak il-għan, ġie meqjus li livell tal-prezz ibbażat fuq l-ispiża ta’ produzzjoni tal-produttur tal-Komunità flimkien ma marġini raġonevoli ta’ profitt għandu jiġi kalkolat.
(158) Hawnhekk, instab li marġini ta’ profitt ta’ 5 % tad-dawran jista’ jitqies bħala minimu raġonevoli, waqt li jitqies il-bżonn għal investiment fuq skond fit-tul u, aktar partikolari, il-marġini ta’ profitt li l-industrija tal-Komunità setgħet stenniet li tikseb fl-assenza ta’ fqigħ tas-suq bi ħsara.
(159) Meta jitqies in-nuqqas ta’ koperazzjoni, ġie meqjus li l-livell ta’ eliminazzjoni ta’ ħsara għandu jkopri d-differenza bejn dan il-prezz kalkolat u l-prezzijiet taċ-CIF aġġustati kif spjegat f’reċitazzjoni 60.
(160) Il-livell ta’ eliminazzjoni ta’ ħsara nstab li huwa 42,30 % għal importazzjonijiet mill-Indonesja.
2. Miżuri definittivi kontra d-dumping
(161) Fid-dawl ta’ dan imsemmi fuq u bi qbil ma’ l-Artikolu 9(4) tar-Regolament bażiku, huwa meqjus li dazji definittivi kontra d-dumping għandhom normalment jiġu mposti fil-livell tal-marġini ta’ ħsara għall-Indonesja.
(162) Madankollu, rigward il-proċediment parallel kontra s-sussidju, bi qbil ma’ l-Artikolu 24(1) tar-Regolament tal-Kunsill (KE) Nru 2026/97 [7] (ir-Regolament bażiku kontra s-sussidju) u l-Artikolu 14(1) tar-Regolament bażiku, l-ebda prodott m’għandu jiġi suġġett għal kemm dazji kontra d-dumping kif ukoll dazji ta’ kumpens għall-għanijiet li wieħed jitratta ma’ sitwazzjoni waħda u l-istess minn dumping u minn sussidju ta’ esportazzjoni. Fl-investigazzjoni presenti, instab li dazji kontra d-dumping għandhom jiġu mposti fuq importazzjonijiet tal-prodott konċernat li joriġina fl-Indonesja u għalhekk, huwa meħtieġ li jiġi stabbilit jekk, u sa liema punt, is-sussidju u l-marġini kontra d-dumping jinħolqu mill-istess sitwazzjoni.
(163) Fil-proċediment parallel kontra s-sussidju, rigard l-Indonesja, dazji ta’ kumpens li jikkorrespondu għall-ammont ta’ sussidji, li nstabu li huma 10 %, ġew imposti bi qbil ma’ l-Artikolu 15(1) tar-Regolament bażiku kontra s-sussidju. Xi wħud minn dawk investigati fl-Indonesja kostitwixxew sussidji ta’ esportazzjoni fit-tifsira ta’ l-Artikolu 3(4)(a) tar-Regolament bażiku kontra s-sussidju. Ghaldaqstant, dawn is-sussidji setgħu jaffettwaw biss il-prezz ta’ esportazzjoni tal-produtturi esportaturi Indonesjani, li b’hekk wasslu għal zieda fil-marġini ta’ dumping. Fi kliem ieħor, il-marġini ta’ dumping stabbilit għall-produtturi Indonesjani huwa parzjalment dovuti minħabba fl-eżistenza ta’ sussidji ta’ esportazzjoni. Madankollu, huwa notat li l-marġini ta’ ħsara kien konsiderevolment aktar baxx mill-marġini ta’ dumping anke jekk dan ta’ l-aħħar ġie aġġustat biex jitqies is-sussidju ta’ esportazzjoni. F’dawn iċ-ċirkostanzi mhuwiex meqjus xieraq li kemm dazji ta’ kumpens u kif ukoll kontra d-dumping jistgħu jiġu mposti sal-punt sħiħ tas-sussidju rilevanti u marġini ta’ fqigħ tas-suq stabbiliti. Għalhekk, il-livell ta’ dazju kombinat m’għandux jaqbeż il-marġini ta’ ħsara. Meta jitqies li parti mill-marġini ta’ ħsara li tammonta għal 42,3 %, se tiġi koperta mill-imposizzjoni tad-dazju ta’ kumpens, li jammonta għal 10 %, id-dazju kontra d-dumping m’għandux jaqbeż il-bqija tal-marġini ta’ ħsara ta’ 32,3 %.
Kumpanija | Marġini ta’ sussidju ta’ esportazzjoni | Marġini ta’ sussidju totali | Marġini ta’ ħsara | Dazju ta’ kumpens | Dazju kontra d-dumping | Rata totali tad-dazju |
L-Indonesja: il-kumpaniji kollha | 5 % | 10 % | 42,3 % | 10 % | 32,3 % | 42,3 % |
(164) Ġie raġunat li l-Artikolu 14(1) tar-Regolament bażiku kien jinkiser minħabba li l-ebda prodott m’għandu jiġi suġġett għal kemm dazji kontra d-dumping kif ukoll ta’ kumpens għall-għan li wieħed jitratta ma’ sitwazzjoni waħda u l-istess li tinħoloq minn dumping jew sussidju ta’ esportazzjoni. Ġie mfakkar madankollu li kif spjegat f’reċitazzjonijiet 162 u 163 id-dazji ġew aġġustati f’konformita ma’ l-Artikolu 14(1) tar-Regolament bażiku. L-argument ġie għalhekk rifjutata.
(165) Sabiex tintlaħaq it-temma taż-żmien dikjarata fl-Artikolu 6(9) tar-Regolament bażiku, ir-Regolament presenti għandu jidħol fis-seħħ fil-jum tal-pubblikazzjoni tiegħu.
ADOTTA DAN IR-REGOLAMENT:
Artikolu 1
1. Dazju definittiv kontra d-dumping huwa hawnhekk impost fuq importazzjonijiet ta’ ċerti mekkaniżmi ta’ ring binder li jidħlu fil-kodiċi tan-NK ex83051000 (kodiċi TARIC 83051000*10 u 83051000*20) u li joriġinaw fl-Indonesja. Għall-għan ta’ dan ir-Regolament, mekkaniżmi ta’ ring binder għandhom jikkonsistu minn minn żewġ folji jew wajerijiet rettangolari ta’ l-azzar b’mill-inqas erba’ nofs ċrieki magħmula minn wajer ta’ l-azzar imwaħħla magħhom u li jinżammu flimkien permezz ta’ kopertura ta’ l-azzar. Dawn jistgħu jinfetħu jew billi jinġibdu n-nofs ċrieki jew b’mekkanizmu żgħir taċ-ċaqliq magħmul mill-azzar imwaħħal mal-mekkaniżmu tar-ring binder.
2. Ir-rata ta’ dazju definittiv kontra d-dumping applikabbli għall-prezz nett b’xejn fil-fruntiera tal-Komunità, qabel id-dazju, għandha tkun kif ġej għal prodotti li joriġinaw f’:
Pajjiż | Dazju definittiv (%) |
L-Indonesja | 32,3 |
3. Minbarra jekk speċifikat mod ieħor, id-dispożizzjonijiet fis-seħħ li jikkonċernaw dazji tad-dwana għandhom japplikaw.
4. Il-proċediment li jirrigwardja importazzjonijiet ta’ ċerti mekkaniżmi ta’ ring binder li joriġinaw fl-Indja għandu jintemm.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-4 ta’ Ġunju 2002.